You're reviewing: L.A Girl - Gel Liner Kit - Dark Brown
Maybelline Lasting Drama Waterproof Gel Pencil - 601 Sleek Onyx Heidelberg kry eersdaags musiek- en woordfees | Netwerk24
Heidelberg kry eersdaags musiek- en woordfees
Deur Mariana Malan 25 Julie 2018 05:30
Niël Rademan het sy eie kunstefees begin. Dit staan bekend as Hessequa Harmonie en word van 25 tot 30 September in Heidelberg gehou.
Rademan was vier jaar lank en tot onlangs die feesdirekteur van die Suidoosterfees. Hy bied reeds geruime tyd self en met ander kunstenaars produksies aan in die Dasjesdrift-teater buite Heidelberg.
Die fees gaan voortaan jaarliks gehou word. Rademan hoop om in die toekoms nog ’n dramakomponent en jeugteater in te sluit. Klassieke musiek sal egter altyd die hoofelement van die fees wees.
Rademan kom oorspronklik van Heidelberg en volgens hom was hy altyd vol bewondering vir die bekendes in die literatuur en die kunste wat in die omgewing gewoon of daar kom vakansie hou het, onder wie Ingrid Jonker, Uys Krige, Breyten Breytenbach, Marienne Uys en Ernst Eloff.
Vir meer inligting oor die program en om te bespreek, asook vir inligting oor verblyf, skakel met Heidelberg se toerismekantoor by booki ngs@heidelberginfo.co.za of met Ria Dell by 071 091 3510.